CELEX: 62010CN0378
Language: fi
Date: 2010-07-28 00:00:00
Title: Asia C-378/10: Ennakkoratkaisupyyntö, jonka A Magyar Köztársaság Legfelsőbb Bírósága (Unkarin tasavalta) on esittänyt 28.7.2010 — VALE Építési Kft

20.11.2010   
            
            
               FI
            
            
               Euroopan unionin virallinen lehti
            
            
               C 317/13
            
         Ennakkoratkaisupyyntö, jonka A Magyar Köztársaság Legfelsőbb Bírósága (Unkarin tasavalta) on esittänyt 28.7.2010 — VALE Építési Kft
   (Asia C-378/10)
   ()
   2010/C 317/25
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Magyar Köztársaság Legfelsőbb Bírósága
   
      Pääasian asianosaiset
   
   
      Valittaja: VALE Építési Kft.
   
      Ennakkoratkaisukysymykset
   
   
               1)
            
            
               Onko vastaanottavan valtion noudatettava EY 43 ja EY 48 artiklaa tilanteessa, jossa toisessa (alkuperäisessä) jäsenvaltiossa perustettu yhtiö siirtää kotipaikkansa vastaanottavaan valtioon ja samanaikaisesti vaatii tässä tarkoituksessa yhtiötä koskevan rekisterimerkinnän poistamista alkuperäisessä jäsenvaltiossa, yhtiön osakkaat laativat uuden perustamiskirjan vastaanottavan jäsenvaltion lain mukaisesti ja yhtiö hakee rekisteröintiä vastaanottavan jäsenvaltion kaupparekisterissä kyseisen valtion lain mukaisesti?
            
         
               2)
            
            
               Mikäli ensimmäiseen kysymykseen vastataan myöntävästi, onko EY 43 ja EY 48 artiklaa tulkittava kuvatussa tilanteessa siten, että ne ovat esteenä (vastaanottavan) jäsenvaltion lainsäädännölle tai käytännölle, jonka mukaan missä tahansa muussa (alkuperäisessä) jäsenvaltiossa laillisesti perustettu yhtiö ei voi siirtää kotipaikkaansa vastaanottavaan jäsenvaltioon ja jatkaa toimintaansa tämän viimeksi mainitun valtion lain mukaisesti?
            
         
               3)
            
            
               Onko toiseen kysymykseen annettavan vastauksen kannalta merkitystä sillä, millä perusteella vastaanottava jäsenvaltio kieltäytyy merkitsemästä yhtiötä kaupparekisteriin? Toisin sanoen
               
                           —
                        
                        
                           vastaanottavassa jäsenvaltiossa hyväksytyssä perustamiskirjassa yhtiö toteaa laillisen edeltäjänsä olevan alkuperäisessä jäsenvaltiossa perustettu yhtiö, jota koskeva rekisterimerkintä on poistettu, ja vaatii kyseisen yhtiön merkitsemistä vastaanottavan jäsenvaltion kaupparekisteriin laillisen edeltäjänsä ominaisuudessa
                        
                     
                           —
                        
                        
                           Kun vastaanottava jäsenvaltio ratkaisee yhteisön sisäistä kansainvälistä muutosta koskevassa tilanteessa yhtiön kaupparekisterihakemuksen, onko vastaanottavalla jäsenvaltiolla velvollisuus ottaa huomioon alkuperäisen jäsenvaltion päätös kotipaikan muutoksen merkitsemisestä sen kaupparekisteriin, ja jos tähän vastataan myöntävästi, miltä osin?
                        
                     
         
               4)
            
            
               Onko vastaanottavalla jäsenvaltiolla oikeus ratkaista yhtiöiden sisäisiä muutoksia sääntelevän oman yhtiöoikeutensa mukaisesti tämän valtion kaupparekisteriin merkitsemistä koskeva hakemus yhtiöltä, joka toteuttaa yhteisön sisäisen kansainvälisen muutoksen, ja vaatia tätä yhtiötä täyttämään kaikki vastaanottavan jäsenvaltion yhtiöoikeudessa asetetut edellytykset sisäisille muutoksille (esimerkiksi taseen laatiminen ja varojen luetteloiminen), vai onko sen sitä vastoin tehtävä EY 43 ja EY 48 artiklan perusteella ero yhteisön sisäisten kansainvälisten muutosten ja sisäisten muutosten välillä, ja jos tähän vastataan myöntävästi, miltä osin?